අපගේ ගබඩාවලට පැමිණෙන සියලුම බවුසර්වලට කිසිඳු ප්‍රමාදයකින් තොරව ඉන්ධන ලබා දීමට හැකි බවද දන්වා සිටිමි...”- "Update : Monday, November 20, 2017 15.19---------------------------------------------------ඛනිජ තෙල් නීතිගත සංස්ථාවේ නිලධාරීන් පිරිසක් අද(20) දහවල් අපරාධ පරීක්ෂණ දෙපාර්තමේන්තුවට පැමිණිල්ලක් ඉදිරිපත් කළා.ඒ, ඉන්ධන හිඟයක් මවාපාමින් සංවිධානාත්මක පිරිසක් කටකතා පතුරුවන බවට ලැබී ඇති තොරතුරු මත එවැනි අසත්‍ය ප්‍රචාර පතුරුවන්නන්ට එරෙහිව විධිමත් පරීක්ෂණයක් පවත්වන ලෙස ඉල්ලමින්.කෙටි පණිවුඩ(SMS) පවා භාවිත කරමින් මෙසේ අසත්‍ය ප්‍රචාර කරන බවට තොරතුරු ලැබී ඇති බවයි නිලධාරීන් පැමිණිලි කර ඇත්තේ.මේ අතර සම්පත් සංවර්ධන අමාත්‍යාංශයේ ලේකම් උපාලි මාරසිංහ විසින් හදිසි මාධ්‍ය නිවේදනයක් නිකුත් කර තිබෙනවා.ඉන්ධන සම්බන්ධයෙන් ගැටළු ඇත්නම් දැනුම් දීමට විශේෂ දුරකථන අංකයක් ද ඛනිජ තෙල් අමාත්‍යංශය හඳුන්වා දී ඇති අතර එවැනි ගැටළු පවතීනම් 011 5455130 යන දුරකථන අංකයට දැනුම් දෙන ලෙසයි එම අමාත්‍යංශය පවසන්නේ.මේ අතර දිවයින තුළ කිසිදු ඉන්ධන හිඟයක් නොමැති බවත් එවැනි හිඟයක් ඇති බවට අසත්‍ය ප්‍රචාර පතුරුවන පුද්ගලයින්ට එරෙහිව නීතිය තදින් ක්‍රියාත්මක කරන බවත් ඛනිජ තෙල් සම්පත් සංවර්ධන අමාත්‍යාංශය පවසනවා.